b'\n_START_ARTICLE_\nNork\xc5\xabn\xc5\xb3 II piliakalnis\n_START_SECTION_\nPiliakalnis\n_START_PARAGRAPH_\nPiliakalnis yra 750 m \xc4\xaf rytus nuo Nork\xc5\xabn\xc5\xb3 pirmojo piliakalnio. Jis \xc4\xafrengtas auk\xc5\xa1tumos kra\xc5\xa1te, Nemuno ir Skardupio santakoje, j\xc5\xb3 kairiajame krante. Aik\xc5\xa1tel\xc4\x97 nuplauta Skardupio, apie j\xc4\x85 duomen\xc5\xb3 n\xc4\x97ra. I\xc5\xa1liko tik jos vakarin\xc4\x97je pus\xc4\x97je supiltas 45 m ilgio, 16 m plo\xc4\x8dio pylimas 5 m auk\xc5\xa1\xc4\x8dio i\xc5\xa1oriniu \xc5\xa1laitu. Pylimas dirvonuoja, jo griuvimas \xc4\xaf Skardup\xc4\xaf 2002 m. sustabdytas. Lietuvos Respublikos Vyriausyb\xc4\x97s nutarimas d\xc4\x97l paskelbimo kult\xc5\xabros paminklu \xe2\x80\x93 1998-05-19; Nr.612. Paminklo teritorijos plotas 17000 m\xc2\xb2. Fizinio apsaugos zonos pozonio plotas 6100 m\xc2\xb2.\n_START_SECTION_\nTyrimai\n_START_PARAGRAPH_\n1953 m. piliakaln\xc4\xaf \xc5\xbevalg\xc4\x97 ir 1964\xe2\x80\x931965 m. tyr\xc4\x97 Istorijos institutas. 1965 m. Vytautas Daugudis padar\xc4\x97 dalin\xc4\xaf pylimo pj\xc5\xabv\xc4\xaf jo vidurin\xc4\x97je dalyje ir rytiniame gale - i\xc5\xa1 viso 220 m\xc2\xb2. Nustatyta, kad pylimas buvo ma\xc5\xbeiausiai 3-4 kartus auk\xc5\xa1tinamas bei 6-7 kartus taisytas. Pirmasis piliakalnio pylimas pirmaisiais m. e. am\xc5\xbeiais buvo 2 m auk\xc5\xa1\xc4\x8dio, supiltas i\xc5\xa1 sm\xc4\x97l\xc4\x97tos \xc5\xbeem\xc4\x97s, kuri sutvirtinta mediniais r\xc4\x85stais ir akmenimis. I t\xc5\xabkstantme\xc4\x8dio viduryje ant \xc5\xa1io pylimo u\xc5\xbepiltas 1 m storio \xc5\xbeemi\xc5\xb3 sluoksnis, kuris tvirtintas 15-20 cm skersmens i\xc5\xa1ilgai pylimo guldytais r\xc4\x85stais, o pavir\xc5\xa1ius  akmenimis. Paskutiniame jo tvirtinimo etape \xc4\xaf pylim\xc4\x85 supilta iki 1,5 m storio sm\xc4\x97l\xc4\x97tos \xc5\xbeem\xc4\x97s, ant pylimo pastatyta medin\xc4\x97 gynybin\xc4\x97 konstrukcija, i\xc5\xa1 kurios liko deg\xc4\x97siai. _NEWLINE_2002 m. Vida Kliaugait\xc4\x97 pylimo rytiniame kra\xc5\xa1te i\xc5\xa1tyr\xc4\x97 47 m\xc2\xb2 dyd\xc5\xbeio plot\xc4\x85, aptiko iki 2,5 m storio i\xc5\xa1 \xc5\xbevyro ir sm\xc4\x97lio supiltus sluoksnius su br\xc5\xabk\xc5\xa1niuota ir grubl\xc4\x97ta keramika, akmens am\xc5\xbeiaus radiniais. Po pylimu rastas paleolito kult\xc5\xabrinis sluoksnis._NEWLINE_Piliakalnis datuojamas I t\xc5\xabkstantme\xc4\x8diu - II t\xc5\xabkstantme\xc4\x8dio prad\xc5\xbeia.\n_START_SECTION_\nAplinkiniai piliakalniai\n_START_PARAGRAPH_\n\xc5\xa0akali\xc5\xa1ki\xc5\xb3 piliakalnis 18 kmNarav\xc5\xb3 piliakalnis 10 km_NEWLINE_\xc5\xa0altin\xc4\x97n\xc5\xb3 piliakalnis 6,5 kmNemaj\xc5\xabn\xc5\xb3 piliakalnis 14 km_NEWLINE_\xc5\xa0il\xc4\x97n\xc5\xb3 piliakalnis (Bir\xc5\xa1tonas) 12 kmRie\xc4\x8di\xc5\xb3 piliakalnis 17 km_NEWLINE_Nork\xc5\xabn\xc5\xb3 piliakalnis 0,75 kmPunios piliakalnis 10 kmKieli\xc5\xa1ko piliakalnis 4 kmAni\xc5\xa1kio piliakalnis 11 kmRumboni\xc5\xb3 piliakalnis 8 km_NEWLINE_Margaravos piliakalnis 4 km'